open-index/open-wikipedia-markdown huggingface dataset:
Chang-čou

**Chang-čou** (čín. 杭州 pchin-jin *Hángzhōu*) je významné mesto na východe Číny. Je hlavným mestom provincie Če-ťiang (čín. 浙江 pchin-jin *Zhèjiāng*). Za dynastie Sung bolo hlavným mestom krajiny.

Mesto má rozlohu 16 847 km² a žije tu 3,9 milióna obyvateľov, v celej provincii 6,4 milióna. Je jedným z najväčších turistických centier v Číne. Medzi hlavné atrakcie patrí Západné jazero (čín. 西湖/Si-chu, pchin-jin *Xī Hú*) a budhistický Kláštor Ling-jin (čín. 靈隐寺/灵隐寺; pchinjin *Língyǐn Sì*).

V meste sídli Čeťiangská univerzita (čín. 浙江大学 pchinjin *Zhèjiāng Dàxué*), ktorá sa v roku 2005 umiestnila na 3. mieste v rebríčku univerzít čínskeho týždenníka *21st Century Business Herald*.

Chang-čou je komerčným centrom, ktoré ťaží jednak zo svojej polohy vo vyspelých regiónoch východnej Číny, a jednak faktu, že bolo jedným z prvých miest, v ktorom prebehli ekonomické reformy. Mesto je sídlom veľkých koncernov ako Alibaba, automobilka Geely a Wahaha. V high-tech priemyselnej zóne majú svoje výskumné centra Nokia, Motorola a Siemens.

## Referencie


## Iné projekty


Kategória:Mestá v Číne
Monotónnosť

**Monotónnosť** môže byť:
*zvuková alebo intonačná jednotvárnosť
*jednozvučnosť
*jednotvárnosť, nudnosť
*v matematike: vlastnosť funkcie, pozri monotónna funkcia
Nová Bystrica

**Nová Bystrica** môže byť:
*vodná nádrž, pozri Nová Bystrica (vodárenská nádrž)
*obec, pozri Nová Bystrica (obec)
Masaker v Dachau

**Masaker v Dachau** alebo **masakra v Dachau** bola masová vražda neznámeho počtu príslušníkov Waffen-SS, ktorých povraždili príslušníci americkej 45. pešej divízie po oslobodení koncentračného tábora Dachau. Podľa oficiálnej správy Američania v tábore popravili najmenej 300 príslušníkov stráže tábora z SS Totenkopfverbände. Incident sa udial na sklonku druhej svetovej vojny, 29. apríla 1945.

29. apríla 1945 bol americkou 45. pešou divíziou oslobodený koncentračný tábor v Dachau blízko Mníchova, jeden z najhorších v nacistickom  Nemecku. Zhrození pohľadom na zúbožených väzňov a železničné vagóny plné mŕtvych tiel, postrieľali americkí vojaci bez riadneho súdu, doteraz neujasnený počet neozbrojených nemeckých zajatcov. Časť z nich tvorili stráže tábora z SS Totenkopfverbände, medzi zavraždenými bol aj vysoký počet príslušníkov Waffen SS z 5. tankovej divízie SS, ktorí sa po tvrdých bojoch na východnom fronte zotavovali v neďalekej nemocnici.

Dodnes sa vedú dohady o tom, koľko Nemcov bolo v Dachau skutočne zavraždených. Jednotlivé zdroje uvádzajú rôzne čísla. Značnú časť z nich zabili aj samotní väzni, ktorým americkí vojaci dodali zbrane. Mnohí tzv. „Kapos“, počas fungovania tábora vykonávajúci tie najhoršie zverstvá, boli oslobodenými väzňami pomaly a brutálne ubití na smrť lopatami.

Nikto z participantov nebol za tento čin súdený. Generál Patton, ku koncu vojny vymenovaný za guvernéra Bavorska, sa rozhodol zlikvidovať všetky písomne dokumenty o tomto prípade.

Za zmienku stojí aj fakt, že nejde o jediný vojnový zločin spáchaný touto jednotkou. Počas invázie na Sicíliu v roku 1943 boli dvaja jej príslušníci – kapitán Jerry Compton a seržant Barry West – obvinení z masakry nemeckých a talianskych zajatcov. Obaja vypovedali, že iba plnili rozkazy. Opätovne však boli vyslaní na frontovú líniu, kde neskôr padli.

Kategória:Vojnové zločiny druhej svetovej vojny
Kategória:Masakre druhej svetovej vojny
Kategória:Masakre v Nemecku
Bitka v Hürtgenskom lese

**Bitka v Hürtgenskom lese** bola séria tvrdých bojov medzi americkými a nemeckými vojakmi, ktorá sa počas druhej svetovej vojny odohrala na území Nemecka, v husto zalesnenej oblasti obkolesenej niekoľkými mestečkami a dedinami. Ide o najdlhšiu bitku, akú kedy americká armáda vybojovala. Od septembra 1944, kedy do lesa vstúpili prvé jednotky, trvalo takmer 5 mesiacov než bola celá oblasť definitívne vyčistená od Nemcov.

Jedny z najtvrdších bojov vybojovala americká 28. pešia divízia, ktorá sa oblasti miest Schmidt a Vossenack stala terčom nemeckých tankových útokov. Jednotka bola tak poničená, že musela byť stiahnutá do tylu na prezbrojenie. Tyl sa paradoxne nachádzal v Ardenách, ktoré sa už o niekoľko mesiacov mali stať dejiskom poslednej väčšej nemeckej ofenzívy na západnom fronte.

V kontraste s inými - pre výsledok samotnej vojny rozhodujúcejšími - vojenskými akciami je Hürtgen pre mnohých ľudí úplnou neznámou.

Bitky sa ako pozorovateľ zúčastnil aj známy americký novinár a spisovateľ Ernest Hemingway a prirovnal ju britskej ofenzíve pri Passchendaele z prvej svetovej vojny.

## V médiach
Bojmi o les sa zaoberá aj film z produkcie HBO *[[When Trumpets Fade]]*. V roku 1998 ho natočil režisér John Irvin a hlavnú úlohu vojnou unaveného amerického seržanta si zahral Ron Eldard.

*On Common Ground* je názov dokumentárneho filmu, v rámci ktorého sa takmer 60 rokov po skončení vojny stretli americkí  a nemeckí veteráni a spoločne si zaspomínali na oné kruté mesiace.

## Referencie

## Literatúra
Hürtgen sa stal predmetom skúmania mnohých historikov a o bitke bol napísaný úctyhodný počet kníh, článkov a rôznych iných dokumentov:
* Edward G. Miller: *A Dark and Bloody Ground: The Hürtgen Forest and the Roer River Dams, 1944-1945*, Texas A&M University Press, College Station, 2003
* Charles B. MacDonald: *The Battle of the Hürtgen Forest*, University of Pennsylvania Press, Philadelphia, 2003
* Mark Reardon: *Battle of Hürtgen Forest: The 9th Infantry Division Suffered in the Heavily Armed Woods*, World War II magazine, December 2006

Knihy, ktoré sa sčasti venujú aj tejto bitke:
* Charles B. MacDonald: *The Siegfried Line Campaign*, U.S. Army Center of Military History, Washington, D.C., 1990
* Stephen E. Ambrose: *Občané vojáci: Americká armáda na cestě z Normandie k porážce Německa*, Pavel Dobrovský – BETA a Jiří Ševčík, PRAHA – PLZEŇ, 2004
* Stephen E. Ambrose: *Vítězové: Od pláže Utah přes bitvu v Ardénach až k Hitlerovu Orlímu hnízdu*, Jota, Brno, 2006
* Stephen J. Zaloga & Steve Noon: *Siegfried Line 1944 – 45: Battles on the German frontier*, Osprey Publishing, London, 2007
* Ted Ballard: *Rhineland*, U.S. Army Center of Military History, Washington, D.C., 1992

## Iné projekty

## Externé odkazy
* ''"Krvavé vedro" v Hürtgenskom lese'' - stručný článok zaoberajúci sa účasťou 28. pešej divízie na Fronta.cz 
* The Battle of Hürtgen Forest 

Kategória:Bitky druhej svetovej vojny
Kategória:Bitky v Nemecku
Kategória:Bitky v Belgicku
Kategória:Bitky na západnom fronte druhej svetovej vojny
Kategória:Bitky v 1944
Kategória:Bitky v 1945
Lago de Coatepeque

**Lago de Coatepeque** (aztéčtina *cōātepēc* - *na haďom kopci*) je jazero vulkanického pôvodu, nachádzajúce sa v južnej časti Salvádora. S plochou hladiny  je to jedno z naväčších jazier v krajine. Na západnej strane jazera sa nachádza ostrov Teopan, obradné miesto mayskej civilizácie.

Jazero leží v staršej kaldere s rozmermi 7&nbsp;×&nbsp;, ktorá vznikla sériou explozívnych erupcií pred 72 až 57&nbsp;000&nbsp;rokmi, jej steny sú na západnej strane prerušené erupciami nedaľekej sopky Santa Ana. Postkalderové štádium aktivity dalo za vznik viacerým lávovým dómom bazaltového, alebo ryodacitového zloženia. Najmladší z tejto série je *Cerro Pacho*, ktorého vek je odhadovaný na 10&nbsp;000&nbsp;rokov. V súčasnosti sú jedinými dôkazmi nedávnej vulkanickej činnosti viaceré termálne pramene v okolí brehov jazera.

## Iné projekty

## Externé odkazy
* www.volcano.si.edu  - jazero Lago de Coatepeque na Global Volcanism Program 

Kategória:Jazerá v Salvádore
Kategória:Sopky Salvádora
Kategória:Kaldery
Dáša Cortésová

**Dáša Cortésová** (* 1947) je česká speváčka a dcéra českého herca a speváka Rudolfa Cortésa.

## Životopis
Narodila sa ako prvé dieťa otcovi Rudolfovi a matke Dagmar. V sedemnástich rokoch vystupovala spolu s otcom v silvestrovskom programe Československej televízie. Po maturite krátky čas pracovala v Československej televízii, neskôr s otcom vystupovala v ZSSR a v Mongolsku. Na jednom z koncertných vystúpení po ZSSR s nimi okrem iných vystupovali aj Milan Chladil, slovenská speváčka Gabriela Hermélyová, ako aj Ljuba Hermanová.

V roku 1965 sa zoznámila s Václavom Rezkom, ktorý sa stal jej druhým manželom. Spolu vytvorili komickú dvojicu *Duo Ric (Rezek a Cortésová)* s ktorou vystupovali a vystupujú v Poľsku, Nemecku (vystupovali aj v NDR, SRN), Francúzsku, Rakúsku a vo Švajčiarsku. S otcom naspievala niekoľko duet pre Československú televíziu.

## Literatúra
* Ondřej Suchý a Dáša Cortésová: *Rudolf Cortés, milovaný i zatracovaný*, Brána (2004) ISBN 80-7243-209-5,
* Ondřej Suchý a Dáša Cortésová: *Werich, Cortés a Vlachovci*, Brána (2006) ISBN 80-7243-299-0,

## Pozri aj
* Rudolf Cortés

## Zdroj

Kategória:České popové speváčky
Porcius Licinus

**Porcius Licinus** (1. storočie pred Kr.) bol rímsky básnik, člen básnického krúžku združeného okolo Quinta Lutatia Catula. O jeho živote nič nevieme. Z jeho diela sa zachoval jeden milostný epigram a dva zlomky z historicko-literárnej skladby v trochejských septenároch, v ktorých sa Licinus venuje počiatkom rímskej poetiky (a mimo iného aj vzťahu Terentia k rodine Scipionov).

## Literatúra
* 

Kategória:Básnici starovekého Ríma
Laevius

**Laevius** (narodený okolo roku 80 pred Kr.) bol rímsky básnik, jeden z predchodcov mladorímskej avantgardy.

Laevius bol autorom ľahkej, erotickej poézie známej pod označením *Erotopaegnia* (Milostné hry) v šiestich alebo ôsmich knihách. Dochovalo sa z nich len asi 50 veršov, ktoré prezrádzajú autorov hravý tón aj záujem v novátorstve – výskyt novotvarov, zvláštnych zloženín, neobvyklých metrických foriem. Súbor údajne spracúvaval erotické mytologické témy vrátane príbehov o Helene, Hektorovi, Adonidovi, Sirénach a Kirké.

O Laeviovi sa po prvýkrát zmieňuje Suetonius , aj keď nie je jasné, či sa pod menom Laevius Milissus neskrývala iná osoba. Ďalšie zmenky o Laeviovi sa objavujú u Cornelia Frontona a Aula Gellia.

## Referencie

## Literatúra
* 

Kategória:Básnici starovekého Ríma
Eckartsau (zámok)

**Zámok Eckartsau (Krcov)** je barokový komplex poľovníckeho zámku a prírodného parku Habsburgovcov neďaleko rovnomennej rakúskej obce v spolkovej krajine Dolné Rakúsko v okrese Gänserndorf, severozápadne od mesta Hainburg an der Donau.

## Dejiny

Zámok bol postavený na mieste niekdajšieho obranného vodného hradu z 12. storočia. V prvej písomnej zmienke, pochádzajúcej z roku 1180, sú ako prví vlastníci spomenutí rytieri z Eckartsau. 

Rytieri z Eckartsau časom okrem samotného hradu vlastnili i ďalšie pozemky a majetky v okolí, ktoré získavali za svoje zásluhy a podporu rakúskych vojvodov. Vo Viedni si na cintoríne minoritského kostola dali postaviť hrobku.

Neskôr zámok často menil majiteľov. V roku 1720 ho získal do vlastníctva gróf František Ferdinand Kinský, ktorý ho vzápätí dal podľa projektu architekta Josefa Emanuela Fischera z Erlachu prestavať v barokovom slohu do podoby ako ho poznáme dnes. Súčasne bol zriadený i 27-hektárový okrasný park okolo zámku voľne prechádzajúci do okolitej krajiny.

V druhej polovici 18. storočia (v roku 1760) sa objekt s priľahlými pozemkami stal majetkom rodu Habsburgovcov, ktorí ho začali využívať ako výletný a poľovnícky zámok. K tomu ho predurčovala ideálna poloha v srdci prekrásnych a na zver bohatých lužných lesov.

V rokoch 1897 – 1898 zámok prešiel na žiadosť následníka rakúsko-uhorského trónu Františka Ferdinanda d´Este celkovou renováciou, ktorá zasiahla i zámocký dvor. Jej autorom bol architekt Viktor Siedek.

Zámok sa zapísal aj do histórie zanikajúcej rakúsko-uhorskej monarchie, keď sa stal miestom posledného domáceho pobytu rakúskeho cisára Karola I. Spolu s manželkou Zitou a deťmi tu od novembra 1918 do marca 1919 trávil ostatné chvíle pred núteným odchodom do švajčiarskeho exilu. Súkromné apartmány cisárskeho páru patria k vrcholným zážitkom pri prehliadke zámku.

Po skončení druhej svetovej vojny sa zámok dostal do správy Rakúskych spolkových lesov.

## Súčasné využitie

Zámok spolu s parkom sú dnes verejnosti prístupné. Návštevníci môžu obdivovať zámocké, bohato zariadené interiéry, vybavené dobovým nábytkom, množstvom skulptúr a cenných obrazov. Veľmi úchvatne pôsobí stropná freska v slávnostnej sále od významného rakúskeho barokového maliara Daniela Grana z roku 1732. Prechádzka rozsiahlym zámockým parkom rovnako patrí k nezabudnuteľným zážitkom.

Dnes sa v zámku Eckartsau nachádza sídlo jednej zo sekcií správy Národného parku Donau-Auen, na území ktorého leží.

## Iné projekty

## Externé odkazy

* Stránka o zámku (aj v slovenčine)
* Zámok Eckartsau 
* Fotogaléria zámku 

Kategória:Zámky v Dolnom Rakúsku
Kategória:Barokové stavby v Rakúsku
Kategória:Eckartsau
Publius Valerius Cato

**Publius Valerius Cato** (1. storočie pred Kr.) bol rímsky básnik a gramatik, zakladateľ mladorímskej literárnej školy v Ríme.

## Život
Cato pochádzal z Predalpskej Galie (*Gallia Citerior*), kde prišiel o rodinný majetok v dôsledku občianskych nepokojov za vlády Cornelia Sullu. V Ríme sa živil ako gramatik a učiteľ poézie. V istom období života bol pomerne zámožný a vlastnil vilu v Tuscule, ale prišiel o ňu kvôli dlžobám a v starobe upadol opäť do chudoby.

Počas svojej literárnej kariéry bol Cato nielen učiteľom a autorom poézie, ale aj obávaným literárnym kritikom. Jeden z členov jeho krúžku, Marcus Furius Bibaculus, o ňom v tomto duchu zložil epigram: *Cato grammaticus, Latina Siren, qui solus legit ac facit poetas* (Cato, gramatik, latinská Siréna, len on básnikov číta a sám ich tvorí).

## Dielo
Cato napísal niekoľko epillí, ktoré si jeho generácia vysoko cenila. Nám známe názvy sú: *Dictynna* (tiež *Diana*) a *Lydia*. Ďalšie, menšie básne pripisované Catonovi, nie sú s istotou jeho diela. Ide o *Indignatio* (Hnev), v ktorom sa bráni pred tvrdením, že je pôvodom otrok, a dvojicu básní *Dirae* a *Lydia* patriacu do zbierky *[[Appendix Vergiliana]]* pripisovanej neprávom Vergíliovi.

Valerius Cato pravdepodobne tiež pripravil na vydanie dielo satirika Lucilia.

## Literatúra
* 

Kategória:Básnici starovekého Ríma
Live at the Rainbow

***Live At Rainbow*** je živá videonahrávka heavy metalovej skupiny Iron Maiden, ktorá vyšiel na VHS v roku 1981. Ide o záznam jedného z prvých koncertov Adriana Smitha s Iron Maiden.

Záznam bol neskôr znovu vydaný ako súčasť DVD *[[The Early Days]].*

## Zoznam skladieb
# „The Ides Of March“
# „Wratchild“
# „Killers“
# „Remember Tomorrow“
# „Transylvania“
# „Phantom Of The Opera“
# „Iron Maiden“

## Zostava
*Paul Di'Anno - spev
*Steve Harris - basová gitara, vokály
*Dave Murray - gitara
*Adrian Smith - gitara
*Clive Burr - bicie

Kategória:Koncertné albumy z 1981
Kategória:Albumy Iron Maiden
Umeå

**Umeå** (výslovnosť: *umeó*) je mesto v strede Švédska. Je správnym strediskom provincie Västerbotten. Dnes je Umeå mestom s dvomi univerzitami, je centrom lekárskeho výskumu a najväčším mestom severnej časti Švédska. Má približne 75 tisíc obyvateľov (2005). na rok 2014 bolo mesto vyhlásené za Európske hlavné mesto kultúry.

Mesto sa prvýkrát spomína v 14. storočí, keď toto miesto osídlili Saamovia. Vo svojich začiatkoch bolo Umeå malá farnosť s dreveným kostolom a trhoviskom. Miesto malo výhodnú polohu na pobreží. Mestské výsady udelil Umeå v 1622 Gustáv II. Adolf. Prudký rozvoj mesta nastal po roku 1965, keď bola založená univerzita.

## Osobnosti mesta
* Christer Abrahamsson (* 1947), hokejový brankár
* Thommy Abrahamsson (* 1947), hokejový obranca
* Stieg Larsson (* 1954 – † 2004) bol švédsky novinár, spisovateľ a významný odporca pravicového extrémizmu.
* Anja Pärsonová (* 1981), lyžiarka
* Maria Pietiläová-Holmnerová (* 1986), lyžiarka

## Partnerské mestá
*  Guanajuato, Mexiko
*  Harstad, Nórsko
*  Helsingør, Dánsko
*  Kashan, Irán
*  Osmangazi, Turecko
*  Oxford, Veľká Británia
*  Petrozavodsk, Rusko
*  Saskatoon, Kanada
*  Vaasa, Fínsko
*  Würzburg, Nemecko

## Referencie

## Iné projekty

## Externé odkazy
* Oficiálna stránka


Kategória:Európske hlavné mestá kultúry
Čomov palác

thumb|Čomov palác

**Čomov palác** (staršie *Csomov palác*, *Csomov dom*, *Palác baróna Mednyanského*) je dom na Hviezdoslavovom námestí č. 6 v Starom Meste v Bratislave.

Neskorobaroková budova z konca 18. storočia  je kultúrnou pamiatkou. Autorom projektu bol J. K. Zillack.

V súčasnosti sa objekt využíva ako obytný dom, na najvyššom podlaží sú kancelárske priestory. Uprostred domu je malý dvor, v objekte sa nachádza výťah v samostatnej konštrukcii, ktorý vedie iba na najvyššie, čiastočne nadstavené podlažie, pričom z neho nie je prístup na obytné podlažia.

Čomov dom patrí medzi najstaršie budovy na námestí, postavili ho v roku 1778, v roku 1923 ho navštívil Albert Einstein.

Kategória:Paláce v Bratislave
Kategória:Barokové stavby na Slovensku
Sueius

**Sueius** (1. storočie pred Kr.) bol rímsky básnik, jeden z predchodcov mladorímskej avantgardy.

Podobne ako iní Sueiovi súčasníci, tento básnik sa inšpiroval tvorbou gréckej alexandrijskej školy, ktorá mala záľubu v malých ale prepracovaných formách a odmietala epickú tradíciu v duchu Homéra. Zo Sueiovho diela sa zachoval úryvok zo skladby *Moretum* (Raňajky na vidieku, doslova Šalát) zloženej v hexametroch a *Pulli* (Kuriatka) v trochejskom septenári. Malý zlomok z epickej skladby *Carmen epicum* (Epická báseň) poukazuje na to, že Sueius pokračoval aj v starej epickej tradícii.

## Literatúra
* 

Kategória:Básnici starovekého Ríma
Gnaeus Matius

**Gnaeus Matius** (1. storočie pred Kr.) bol rímsky básnik, jeden z predchodcov mladorímskej avantgardy.

Z jeho diela sa zachovalo lien niekoľko zlomkov. Preložil do latinčiny grécku Iliadu (v hexametroch), ale oveľa významnejšie sú jeho mimijamby (mimy zložené v cholijamboch). Podobne ako iní básnici tohoto obdobia, aj Gnaeus Matius týmto vstúpil do rímskej literatúry s novým žánrom prevzatých z gréckej literatúry a pokúšal sa aj o novátorstvo jazyka a foriem.

## Literatúra
* 

Kategória:Básnici starovekého Ríma
Poecilia formosa

***Poecilia formosa*** je sladkovodná ryba z čeľade živorodkovité  (*Poeciliidae*).

## Výskyt
Žije v Severnej Amerike, v teplých, sladkých vodách severovýchodného Mexika a v najjužnejších oblastiach amerického štátu Texas (rieky Rio Grande a Nueces).

## Rozmnožovanie
Rozmnožuje sa gynogeneticky. Napriek tomu, že samica potrebuje na oplodnenie samca, samčí genetický materiál sa neintegruje do vajcových buniek, ktoré sú už diploidné (okrem výnimočných prípadov). Dcérske potomstvo sa teda skladá z identických klonov matky. V dôsledku sú v populácii tejto rybky výlučne samičky. Anglický názov *Amazon molly* prirovnáva *P. formosa* ku kmeňu žien-bojovníčok Amazoniek.

Vo voľnej prírode sa samice typicky pária so samcami z jedného zo štyroch rôznych druhov, buď *[[Poecilia latipinna]]*, *[[Poecilia mexicana]]*, *[[Poecilia latipunctata]]*, alebo zriedkavo aj *[[Poecilia sphenops]]*. Je možné, že sa v populácii *P. formosa* zriedkavo vyskytujú aj triploidné samce, ktoré by mohli navodiť partenogenézu. Takéto triploidné samce sú však v prírode veľmi zriedkavé a nie sú nevyhnutné na zachovanie druhu, preto sa populácia považuje za čisto samičiu.

Pohlavnú dospelosť dosahujú v období medzi prvým až šiestym mesiacom po vyliahnutí, a potom produkuje 60 až 100 mláďat každých 30 – 40 dní. Tento fakt má za následok veľký potenciál na rast populácie, ak sú prítomní samci jedného zo štyroch spomenutých druhov. Široká variabilita v dosahovaní pohlavnej dospelosti a v množstve potomstva sú dané dedične, teplotou vody alebo dostupnosťou potravy. V teplejších vodách (okolo 27 °C) s nadbytkom potravy dospievajú rýchlejšie a majú viac potomstva.

## Referencie

## Externé odkazy
* ITIS Report (v angličtine) 
* Charakteristika druhu (v angličtine)
* Článok na BBC News (v angličtine)
* Reprodukcia druhu P. formosa (v angličtine) 
* Peixe sobrevive sem sexo há 70 mil anos Článok na O Blog do Dissidente (v portugalčine)

Kategória:Živorodkovité
Kategória:Akváriové ryby
Kategória:Najmenej ohrozené druhy
When Trumpets Fade

***When Trumpets Fade*** () je názov americko-maďarského vojnového filmu, ktorý v roku 1998 natočil režisér John Irvin. Film sa v produkcii HBO natáčal na území Maďarska.

## Dej

Film sa ako jeden z mála zaoberá sčasti zabudnutou bitkou v Hürtgenskom lese z druhej svetovej vojny. Hlavnou postavou je David Manning (Ron Eldard), americký vojak, ktorý ako jediný z celej čaty prežije krvavé boje v hustom lese. Následne je povýšený a je mu pridelená čata neskúsených nováčikov.

Po malej prieskumnej akcii je Manningovej skupine pridelená úloha zlikvidovať dve nemecké delá, ktoré zdržiavajú postup amerických jednotiek. Za pomoci ručných zbraní a plameňometov sa im to aj podarí, avšak niekoľko mužov je zabitých a ďalší počas náhleho ústupu padne do nemeckého zajatia.

Na scénu však dorazia nemecké tanky, náhrada za zničené kanóny. Manning sa spoločne so svojimi priateľmi rozhodne na vlastnú päsť vykonať nebezpečnú a riskantnú akciu, ktorá povedie k ich zničeniu. Nasleduje tvrdý boj, počas ktorého je väčšina mužov zabitá a Manning vážne zranený. Film končí rovnakou scénou akou začal; zranený muž je svojím spolubojovníkom odtiahnutý preč z boja.

Tento nízko rozpočtový film bol uvedený krátko predtým, ako do kín dorazil film Stevena Spielberga *[[Zachráňte vojaka Ryana]]*.

## Externé odkazy
* 
* 

Kategória:Filmy z 1998
Kategória:Filmy s tematikou druhej svetovej vojny
Kategória:Filmy podľa názvu
Kostol svätého Mikuláša (Nemecká)

**Kostol svätého Mikuláša** je rímskokatolícky kostol v obci Nemecká časť Dubová. Kostol je gotický; bol zbarokizovaný v 18. a upravený v 20. storočí. Vo svätyni sa zachovala gotická klenba, vnútorné zariadenie je z 18. a 19. storočia. Založený bol pravdepodobne templármi, ktorí tu pravdepobobne postavili malý drevený kostolík. Dnešná budova bola postavená v 15. storočí.

## Referencie

## Externé odkazy
* Kostol na stránke Farnosti Nemecká 

Nemecká
Nemecká
Nemecká
Nemecká
Kategória:Nemecká (okres Brezno)
Kategória:Architektúra v 15. storočí
ETKA

**ETKA** je elektronický katalóg náhradných dielov na automobily skupiny Volkswagen Group, pod ktorú patrí Volkswagen, Seat, Škoda a Audi. Vznikol v roku 1989 a tak nahradil staršie knihy súčiastok a katalógy na základe mikrofilmov. Anglický ekvivalent je Electronic Parts Catalog.

## Referencie

## Externé odkazy
*ETKAinfo.com
*LexCom Informationssysteme GmbH officiálny portál

Kategória:Volkswagen Group
Kategória:Audi
Kategória:SEAT
Kategória:Škoda Auto
Kategória:Proprietárny softvér
Moliterka (Bardejov)

**Moliterka** je časť mesta Bardejov. Rozkladá sa na sever od centra mesta, jej okrajom preteká rovnomenný potok. Štvrť tvorí rovnomerná uličná sieť rodinných domov a radovej zástavby z druhej polovice 20. storočia.  

Kategória:Bardejov
Rewa

**Rewa** je najdlhšia rieka ostrovného štátu Fidži. Odvodňuje juhovýchodnú časť ostrova Viti Levu. Pramení na severných svahoch masívu Tomanivi (1 324 m) - najvyššieho vrchu štátu. Z celkovej dĺžky 240 km je pre riečne člny splavných 130 km. Najvyšší vodný stav je v období dažďov medzi decembrom a marcom. Využíva sa na splavovanie dreva a prepravu poľnohospodárskych produktov. Pri jej dolnom toku ležia významné poľnohospodárske usadlosti Vunindawa a Nasouri. Ústi do prielivu Kandavu asi 15 km na severvýchod od Suvy, ktoré je hlavným mestom Fidži.

## Zdroj
KELE, František. MARIOT, Peter. *[[Ostrovy a súostrovia Oceánie: malá encyklopédia Melanézie, Mikronézie a Polynézie]]*. Bratislava: Slovenské pedagogické nakladateľstvo, 1992 ISBN 80-08-00514-9

Kategória:Rieky v Austrálii a Oceánii
Kategória:Rieky Fidži
North Bull Island

thumb|Pláž Dollymount Strand
**North Bull Island** (niekedy len **Bull Island**, ír. *Oileán an Bhulla*) je ostrov v Írsku. Leží v Dublinskom zálive, je súčasťou Dublinu a zároveň grófstva Dublin City.

Nachádza sa v severnej časti zálivu, v priestore medzi ústím rieky Liffey a polostrovom Howth Head, prebieha paralelne s pobrežím v smere juhozápad – severovýchod. Je dlhý  a široký maximálne . Od pevniny je oddelený úzkym a plytkým bazénom, zvaným *Crab Water* alebo *Raheny Lake*, širokým 250 až , do neho ústia rieky Naniken a Santry. Na severe sa ostrov zužuje a od pevniny ho oddeľuje prieliv *Sutton Channel*. Ostrov je trvalo neobývaný, je však rekreačným zázemím mesta.

Pôvodný North Bull Island bol rozšírený ľudskou činnosťou, navezením splavenín, ktoré priniesla rieka Liffey, a ktoré zanášali dublinský záliv a bránili plavbe ďalej proti prúdu rieky. V roku 1819 bol ostrov spojený s pevninou dreveným mostom, o rok neskôr sa začala výstavba steny *North Bull Wall*, ktorá bola dokončená v r. 1825 a ktorá spojila pevninu s južným pobrežím ostrova. V r. 1907 bol uvedený do prevádzky nový most – *Bull Bridge*. V súčasnosti je dostupný cez dva mosty, jeden vedie z Clontarfu, druhý z Raheny.

Ostrov je plochý, formovaný prevažne pieskami, piesočné pláže sa tiahnu pozdĺž celého ostrova. Oproti Suttonu sa rozkladajú menšie plochy maršov. V r. 1988 tu bola vyhlásená prírodná rezervácia na ochranu vodného vtáctva, ktorá je zapísaná medzi biosférické rezervácie UNESCO. 

Pláž na západnom pobreží sa nazýva *Dollymount Strand* a je veľmi obľúbeným výletným miestom Dublinčanov. V minulosti tu bolo rozšírené aj kúpanie v mori, ale od r. 2007 je to kvôli znečisteniu na vlastné riziko. Ostrov je tiež vyhľadávaný priaznivcami kitesurfingu. V strede ostrova sa nachádzajú dve golfové ihriská (18-jamkové).

Kategória:Dublin
Kategória:Ostrovy Írska
Réva

**Réva** môže byť:
*zastarano: 
**vinič hroznorodý
**vinič
*v dávnej slovenčine aj:
**vetvička viniča
**plody viniča, teda hrozno

## Pozri aj
*Révaiovci ("de Réva" je variant zápisu Révai)
Wilhelm Emil Fein

**Wilhelm Emil Fein** (* 16. január 1842, Ludwigsburg, Nemecko – † 6. október 1898, Stuttgart) bol nemecký podnikateľ a konštruktér; okrem iného vyrobil prvú ručnú elektrickú vŕtačku na svete.

## Život
Wilhelm Emil Fein sa narodil v Ludwigsburgu v rodine učiteľa. Základy vzdelania zameraného na mechaniku a strojárstvo získal v stuttgartskej dielni C. Geigera. Potom pobýval istý čas v  Karlsruhe a Göttingene a nakoniec prišiel do Berlína k firme Siemens & Halske. 

V Londýne zakončil učňovské roky u Charlesa Wheatstonea. Wilhelm Eisenlohr, profesor polytechniky v Karlsruhe, mu odporučil, aby si založil vlastnú firmu. V roku 1867 založil so svojim bratom Carlom v Karlsruhe dielňu s názvom *C. & E. FEIN* na výrobu rôznych elektrických prístrojov. Firma sa o tri roky neskôr presťahovala do Stuttgartu.
Od roku 1875 vyvíjal a v roku 1878 aj inštaloval prvý elektrický požiarny hlásič v Norimbergu, o rok neskôr aj v Stuttgarte. Telefón využívajúci magnet v tvare podkovy si dal v roku 1879 patentovať.

Po roku 1880 sa venoval zlepšovaniu svojich prístrojov poháňaných elektrinou vyrábanou dynamom, a v roku 1885 vyvinul prvý prenosný telefónny prístroj pre armádu. O tri roky neskôr vydal knihu *Elektrische Apparate, Maschinen und Einrichtungen*. O ďalšie dva roky mu bola prepožičaná württemberská štátna medaila. Firme Fein sa darilo, v roku 1883 vyrobila svoj stý prístroj a za deväť rokov už ich bolo tisíc.

V roku 1895 skonštruoval prvú ručnú elektrickú vŕtačku na svete, jeho syn Emil vyrobil o dva roky neskôr aj prvú stolnú elektrickú vŕtačku. 

Wilhelm Emil Fein zomrel 6. októbra 1898 v Stuttgarte a jeho firmu prevzal syn Emil.

## Externé odkazy
*Biografia  
*Stručná história firmy 

Kategória:Nemeckí podnikatelia
Kategória:Nemeckí vynálezcovia
James Dougal Adrianus van Hoften

**James Dougal Adrianus van Hoften**  (* 11. jún 1944, Fresno, Kalifornia, USA) je bývalý americký astronaut z raketoplánov.

## Život
### Mladosť a výcvik
Po základnej a strednej škole absolvoval štúdium na kalifornskej univerzite v Berkeley a získal tak v roku 1966 diplom inžiniera. V štúdiu pokračoval na Coloradskej štátnej univerzite, odkiaľ v roku 1968 odišiel ako majster v odbore hydrauliky. Potom nastúpil do armády, slúžil ako pilot amerického vojenského námorníctva. Na univerzite v Coloradu obhájil doktorát mechaniky. Potom sa stal asistentom na katedre civilného inžinierstva na houstonskej univerzite v Texase. Oženil sa, má dve deti. Používa prezývku Ox. Ku kozmonautom NASA bol vybraný v roku 1978 ako astronaut špecialista. 

### Lety do vesmíru
Po prvýkrát vzlietol na jar roku 1984 na palube raketoplánu Challenger s misiou STS-41-C a stal sa tak 142. kozmonautom Zeme. Posádka letu: Robert Crippen, Francis Scobee, George Nelson, Terry Hart a James van Hoften. Vypustili družicu *LDEF 1*, inú staršiu družicu z roku 1980 (veľmi drahá) SMM dokázali zachytiť, opraviť a opäť vypustiť na obežnú dráhu.

Druhú misiu STS-51-I o rok neskôr absolvoval na Discovery. Na palube boli kozmonauti pplk. Richard Covey, William Fisher, James van Hoften a John Lounge. Pätica kozmonautov počas sedemdenného letu na obežnú dráhu vypustila tri družice: *ASC-1*, *AUSSAT 1* a *Leasat 4.* Potom na obežnej dráhe kontaktovali nefunkčnú družicu *Leasat 3* a dokázali ju oživiť. Tým splnili všetky úlohy letu.

Van Hoften pri svojich dvoch letoch strávil vo vesmíre 14 dní.

* STS-41-C  Challenger, (6. apríl 1984 – 13. apríl 1984)
* STS-51-I  Discovery, (27. august 1985 – 3. september 1985) 

### Po letoch
Pripravoval sa ešte k letu STS-61-G v máji 1986, ale potom požiadal o vyradenie z posádky. V roku 1993 nastúpil v Hongkongu do firmy International Bechtel, Inc., Hongkong ako viceprezident. V roku 2000 býval v San Franciscu. Je predsedom amerického výboru Národnej rady pre výskum (*NRC*), ktorá je expertnou skupinou NASA. Upozorňuje verejnosť na veľké nebezpečenstvo z kozmického žiarenia pre kozmonautov. 

Jeho meno sa niekedy uvádza tiež v tvare James Van Hoften.

## Zdroje
* James van Hoften v encyklopédii SPACE-40 
* van Hoften, J.D.A. v Malej encyklopédii kozmonautiky 
* http://www.morava24.cz/vedaatechnika/vypis.aspx?ID_clanku=15949 
* http://azpravy.atlas.cz/svet/154811-let-na-mars-zatim-ne-kvuli-kosmickemu-zareni.aspx 

Kategória:Kozmonauti USA
Kategória:Osobnosti USA holandského pôvodu
Kategória:Osobnosti z Fresna (Kalifornia)
David Mathieson Walker

**David Mathieson Walker** (* 20. máj 1944, Columbus, Georgia, USA – † 23. apríl 2001, Houston, Texas) bol americký astronaut.

## Život
### Mladosť a výcvik
Po základnej a strednej škole (*Eustis High School*) absolvoval roku 1966 námornú akadémii (US Naval Academy) a slúžil ako námorný pilot. Do tímu kozmonautov NASA bol roku 1978 vybraný ako astronaut – pilot. V roku 1991 ukončil na základni Edwards Air Force Base pilotnú školu (Air Force Aerospace Research Pilot School). Medzi kozmickými letmi pôsobil ako testovací pilot.

### Lety do vesmíru
V roku 1984 letel po prvýkrát na raketopláne Discovery s misiou STS-51-A. Stal sa tak 154 kozmonautom Zeme. Frederick Hauck bol veliteľom lode a miesto v pilotnom kresle zaujal nováčik David Walker. Ako letoví špecialisti figurovali Joseph Allen a Dale Gardner. Ovládanie „kanadskej ruky“ mala na starosti Anna Fisherová. Hneď potom, čo sa dostali na obežnú dráhu, vypustili kanadskú družicu *Anik D2* a na druhý deň vojenskú družicu *Leasat 1*. Potom sa im podarilo odchytiť z obežných dráh družice *Westar 6* a *Palapa B2* a vrátiť sa s nimi, po 7 letových dňoch, na Zem na Kennedyho vesmírne stredisko.

Po piatich rokoch absolvoval misiu STS-30 na palube raketoplánu Atlantis. Jeho posádka bola v zložení veliteľ David Walker, ďalej Ronald Grabe, Mark Lee, Norman Thagard a Mary Cleaveová. Hlavnou úlohou (splnenou) bolo vyslať sondu Magellan, určenú na rádiolokačné mapovanie povrchu Venuše. V tomto prípade odštartoval raketoplán z Floridy a po štvordennom lete pristál v Kalifornii na základni Edwards.

Tretí svoj let - STS-53 bol deviatou a poslednou expedíciou vyhradenou pre ministerstvo obrany USA. Aj tentokrát raketoplánu štartujúcemu z Floridy velil. Funkciu druhého pilota zastával Robert Cabana, leteli aj traja letoví špecialisti - Guion Bluford, James Voss a Michael Clifford. Počas letu vypustili tajnú družicu DoD-1 a zvyšok misie bol venovaný rôznym experimentom na palube. Pristáli bez problémov na základni Edwards. 

Po štvrtýkrát a naposledy letel vo svojich 51 rokoch v raketopláne Endeavour s misiou STS-69. Bol jej veliteľom, v tom čase už ako námorný kapitán a spolu s ním leteli pilot Kenneth Cockrell, veliteľ užitočného nákladu James Voss a letoví špecialisti James Newman a Michael Gernhardt. Na palube so sebou viezli dve vedecké družice, WSF a Spartan, ktoré na orbite vypustili a po splnení úloh o pár dní neskôr opäť uložili v nákladovom priestore. Po 10-dennom lete pristáli na dráhu 33 letiska SLF v Kennedyho vesmírnom stredisku na myse Canaveral. 

* STS-51-A Discovery (8. november 1984 – 16. november 1984)
* STS-30 Atlantis (4. máj 1989 – 8. máj 1989)
* STS-53 Discovery (2. december 1992 – 9. december 1992)
* STS-69 Endeavour (7. september 1995 – 18. september 1995) 

### Po letoch
Po svojom poslednom lete z NASA odišiel do spoločnosti NDC Voice Corp. Zomrel v Houstone na rakovinu vo veku 56 rokov šesť rokov po návrate z kozmu, kde strávil celkom 30 dní.

## Zdroje
### Externé odkazy
*  David Walker v encyklopédii SPACE-40
*  Walker, D.M. v Malej encyklopédii kozmonautiky

Kategória:Kozmonauti USA
Kategória:Osobnosti z Georgie
Kallavesi

150px|náhľad|vpravo|Loď Koski na Kallavesi.
150px|náhľad|vpravo|Tvar jazera Kallavesi.
**Kallavesi** je jazero vo východnej časti Fínska v kraji Pohjois-Savo pri meste Kuopio. Spolu s jazerami Suvasvesi, Juurusvesi, Muuruvesi, Melavesi a Riistavesi zaberá rozlohou až . Jazerný systém sa nazýva Iso-Kalla. Samotné jazero Kallavesi je  dlhé a  široké, s priemernou hĺbkou 5, maximálne . Priemerná hladina sa nachádza v nadmorskej výške . Pri jazere sa nachádzajú mestá Kuopio a Vehmersalmi.

## Referencie


## Zdroj
*

Kategória:Jazerá vo Fínsku
Höytiäinen

150px|náhľad|vpravo|Poloha jazera.
**Höytiäinen** je jazero v východnej časti Fínska v kraji Pohjois-Karjala pri mestečku Kontiolahti. Maximálna hĺbka je . Priemerná hladina sa nachádza v nadmorskej výške . Rozloha jazera je .

## Referencie


## Zdroj
*

Kategória:Jazerá vo Fínsku
Kategória:Pohjois-Karjala
Alavus

**Alavus** (šv. *Alavo*) je fínske mesto v Etelä-Pohjanmaa v Západnom Fínsku.

Počet obyvateľov je 9 846 (2007) a rozloha  z čoho je  voda. Hustota obyvateľstva je 12,3 obyvateľov na km².

Rozšírené je poľnohospodárstvo a lesnícky priemysel. Väčšina výrobného priemyslu sa zameriava na konštrukciu materiálov, konštrukcií a stavieb. Alavus má 60 jazier s  pobrežia.

## Iné projekty
 

## Externé odkazy
*Oficiálna stránka Alavusu

## Zdroj
*

Kategória:Mestá vo Fínsku
Kategória:Etelä-Pohjanmaa
Jaroslav Siakeľ

**Jaroslav Siakeľ** (* 4. január 1896, Blatnica – † 19. február 1997, Western Springs, Illinois, USA) bol slovenský filmový režisér a kameraman. V roku 1921 natočil prvý dlhometrážny nemý film *[[Jánošík (film z roku 1921)|Jánošík]]* v slovensko-americkej koprodukcii, ktorý patrí medzi prvé dlhometrážne filmy na svete.

Spolu s bratom Danielom bol držiteľom niekoľkých patentov v oblasti filmovej a kamerovej techniky.

## Životopis
Krstený ako *Ludvik Jaroslav*, emigroval do USA v roku 1912, kde používal meno *Ludwig Jerry Siakel*.  Za prvej svetovej vojny absolvoval kurz leteckej fotografie, neskôr zhotovoval krátke dokumentárne i hrané filmy pre firmu Rothacker Film Mfg Co, viaceré tematicky zamerané na Česko-Slovensko. Zaoberal sa i otázkami zjednodušenia výroby rozmnožovacích filmových materiálov.

V novembri 1920 založili americkí Slováci v Chicagu spoločnosť *Tatra Film Corporation* za účelom nakrúcania filmov v starej vlasti. Jedným z hlavných aktérov vzniku bol Ján Závodný, majiteľ kina, ale podieľali sa na ňom i obaja Siakeľovci. Nakrúcaním filmu, ktorého témou bol život ľudového hrdinu Juraja Jánošíka poverili bratov Siakeľovcov - Daniel sa postavil za kameru a Jaroslav sa chopil režírovania. 

## Externé odkazy
*
* Biografické dokumenty v Slovenskej národnej knižnici

Kategória:Slovenskí filmoví režiséri
Kategória:Osobnosti z Blatnice
Marketingová komunikácia (komunikovanie)

**Marketingová komunikácia** je proces, ktorý efektívne sprostredkováva tok informácií medzi podnikom a jeho cieľovým trhom so širokou verejnosťou. Komunikovať znamená správne odovzdať informácie, ktoré môžu byť odovzdávané v rôznej forme, a to slovom, písmom, symbolmi, alebo znakmi.

V tomto procese existujú štyri prvky komunikácie:
* Zdroj – osoba, alebo skupina, ktorá vysiela správu (odosielateľ, komunikátor;
* Prijímateľ – osoba, alebo skupina, ktorá prijíma správu (prijímateľ, adresát);
* Správa – vysielané symboly, súbory symbolov
* Komunikačný kanál – prostriedok prenosu správ (médium)
Cerro Cinotepeque

**Cerro Cinotepeque**, alebo (**Cinotepec**) je menšie vulkanické pole pomenované po svojom najvyššom členovi, rozkladajúce sa po oboch brehoch rieky Río Lempa v Salvádore, asi  severne od hlavného mesta. Pole je tvorené niekoľkými troskovými kužeľmi holocénneho, alebo neskoro pleistocénneho veku.

## Zoznam vulkanických foriem poľa Cerro Cinotepeque
* **Troskové kužele**
** Cerro Barranco Negro
** Cerro Cinotepeque – 
** Cerro el Mosquito
** Cerro las Mesas
** Cerro las Tunas – 
** Cerro Ojo de Agua – 
** Cerro Picudo – 
** Cerro Santa Rita
** Cerro Santiago
** Cerro Tecuan – 
** Cerro Tutulpeteque – 
** Las Pavas

## Externé odkazy
* www.volcano.si.edu  – vulkanické pole Cerro Cinotepeque na Global Volcanism Program 

Kategória:Sopky Salvádora
Kategória:Troskové kužele
Guazapa (sopka)

**Guazapa** je menší, v súčasnosti neaktívny stratovulkán, nachádzajúci sa v Salvádore, asi 30&nbsp;km severne od hlavného mesta. Masív vulkánu je silne erodovaný, svahy sú zbrázdené hlbokými kaňonmi. Pri juhovýchodnom okraji základne vulkánu sa nachádzajú lávové prúdy a mešie troskové kužele holocénneho veku.

## Externé odkazy
* www.volcano.si.edu  - stratovulkán Guazapa na Global Volcanism Program 

Kategória:Sopky Salvádora
Kategória:Stratovulkány
Demoverzia

**Demoverzia** je komerčný softvér, ktorý je voľne šíriteľný, ale s určitými obmedzeniami. Najčastejšie obmedzenia: 
* softvér zostane funkčný len po určitú dobu od začatia používania;
* nedajú sa využívať všetky požadované úkony;
* je obmedzený alebo blokovaný prístup k dôležitým funkciám (činnostiam), napr.: uložiť ako bežný dokument do plánovaného súboru, alebo napáliť na CD

Kategória:Softvér
Lago de Ilopango

**Lago de Ilopango** je jazero vulkanického pôvodu, nachádzajúce sa v centrálnej časti Salvádora, asi  východne od hlavného mesta. Jazero má rozmery 8&nbsp;×&nbsp;, maximálnu hĺbku  a s plochou hladiny  je to najväčšie jazero v krajine.

Jazero je vlastne zaliata kaldera, ktorá vznikla sériou štyroch mohutných explozívnych erupcií, posledná fáza sa odohrala v 5. storočí. Táto erupcia vyvrhla asi  dacitovo ryolitickej tefry a pyroklastík. V historickej dobe bol zaznamenaný len jediný prejav vulkanizmu - rast lávového dómu v jazere v rokoch 1879 až 1880, jeho vyčnievajúci vrchol je známy ako ostrovčeky *Islas Quemadas*. V okolí jazera sa nachádzajú aj ďalšie mladé dacitové, príp. andezitové lávové dómy.

## Iné projekty
.

## Externé odkazy
* www.volcano.si.edu  - jazero Lago de Ilopango na Global Volcanism Program 

Kategória:Jazerá v Salvádore
Kategória:Sopky Salvádora
Kategória:Kaldery
Kompresný pomer (informatika)

**Kompresný pomer** je pomer veľkosti nekomprimovaných dát ku veľkosti komprimovaných. Pokiaľ skomprimujeme niektorým kompresným algoritmom 20MB dát do 5MB dát, tak je kompresný pomer 5:20, čo je 1:4, a teda kompresný pomer je 0,25. V prípade, že sa podarí súbor zmenšiť, je kompresný pomer vždy menší ako 1. Ak by sme sa pokúšali napríklad komprimovať MP3 pomocou formátu zip, mohlo by sa stať, že kompresný pomer by bol väčší ako 1, teda výsledný ZIP súbor by bol väčší ako pôvodný súbor MP3. V takomto prípade kompresia nemá zmysel.

Kategória:Kompresia dát
Ludwigov palác

right|thumb|Pavilón Ludwigovho paláca. S palácom ho spájala kamenná terasa s dvojitou kamennou kolonádou, ktorá niesla otvorenú drevenú pergolu.**Ludwigov palác** bol rozľahlý jednoposchodový mestský palác v neorenesančnom štýle na križovatke Karadžičovej a Krížnej ulice v Starom Meste v Bratislave. Postaviť si ho dal v roku 1880 obchodník, mestský poslanec a filantrop Johann Ludwig na pozemku oproti budove konskej železnice z r. 1840. Na pozemku, ktorý kúpil jeho otec Gottfried Ludwig pre svoju ošípáreň, dal okrem obytného paláca zároveň postaviť aj parný mlyn. 

Autor architektonického projektu paláca nie je známy, postavila ho zrejme bratislavská firma Kittler und Grazl. V časti paláca žila rodina Ludwigovcov, druhá časť - s prepychovými bytmi - slúžila na prenajímanie bytov. Koncom 2. svetovej vojny bol palác aj so susedným mlynom zbombardovaný. Z areálu mlynu sa zachovalo len silo (postavené v r. 1936-37) na dnešnej Metodovej ulici, z paláca zostal stáť len pavilón postavený spolu s palácom v r. 1880 (stavebne upravený v r. 1958) na dnešnej Karadžičovej ulici.

Súbor:Ludwigov palác.jpg|Historická fotografia - naľavo budova konskej železnice, napravo Ludwigov palác, za ním Ludwigov mlyn.
Súbor:Ludwigov_mlyn_1.png|Ludwigov mlyn
Súbor:Ludwigov_mlyn_2.jpg|Ludwigov mlyn


## Externé odkazy
* V mlyne svietili prvé žiarovky v meste
* Ludwigov mlyn v Bratislave/
* Ludwigov mlyn 

Kategória:Paláce v Bratislave
Kategória:Novorenesančné stavby na Slovensku
Kategória:Architektúra z 1880
San Salvador (sopka)

**San Salvador** alebo **Quetzaltepec** je v súčasnosti neaktívny stratovulkanický komplex v Salvádore, severozápadne od hlavného mesta San Salvador. Sopka je dominatou mesta, jeho západná časť sa rozprestiera na jeho svahoch. Napriek tomu, že vulkán bol naposledy aktívny v roku 1917, je dosť pravdepodobné, že erupcia v budúcnosti by mohla spôsobiť, vďaka blízkosti, aj zničenie mesta.

## Geologická stavba
San Salvador je pomerne mladá sopka, svoju činnosť začala pred 70 000 rokmi. Vtedy bola jeho výška cez . Približne pred 40 000 rokmi nastal po mohutnej explozívnej erupcii kolaps a vytvorila sa kaldera s priemerom , štíty *El Jabalí* () a *El Picacho* () predstavujú zachovalé zvyšky jej okraja.

Neskoršia, postkalderová vulkanická aktivita zapríčinila vznik novšej vulkanickej štruktúry – stratovulkánu *El Boquerón*. Lávy vyprodukované Boquerónom majú odlišné zloženie – obsahujú viac alkálií a oxidov železa ako staršie lávy San Salvadora. Približne pred 800 rokmi vznikol posledne aktívny kráter s priemerom  a hĺbkou , ktorý je aj pôvodcom španielskeho pomenovania (El boquerón znamená v španielčine veľká papuľa). V kráteri sa nachádzalo aj menšie jazierko, ktoré sa však odparilo počas poslednej erupcie v roku 1917.

## Iné projekty
.

## Externé odkazy
* www.volcano.si.edu – stratovulkán San Salvador na Global Volcanism Program 

Kategória:Sopky Salvádora
Kategória:Stratovulkány
Apastepeque

**Apastepeque** je menšie vulkanické pole, nachádzajúce sa v Salvádore, severne od mesta San Vicente. Pole je tvorené rôznymi vulkanickými formami - troskovými kužeľmi, lávovými dómami a maarmi a taktiež rôznymi typmi hornín - najstaršie sú andezitovo-dacitové lávové dómy nasledované erupciami dacitovej pemzy. Neskoršia aktivita vytvorila sériu bazaltových troskových kužeľov a maarov.

## Zoznam vulkanických foriem poľa Apastepeque
* **Troskové kužele**
** Cerrito de Chalchuapa - 450 m
** Cerrito de Santa Clara - 500 m
** Cerro Bengo - 700 m
** Cerro de San Sebastian - 600 m
* **Lávové dómy**
** Cerro Cerrón - 740 m
** Cerro de Apastepeque
** Cerro el Tute
** Cerro Grande - 926 m
** Cerro las Delicias - 760 m
** Cerro Santa Rita - 754 m
* **Maary**
** Hoyo de Calderas - 640 m
** Laguna Apastepeque - 512 m
** Laguna de Chalchupan - 560 m
** Laguna Sega
** San Lorenzo
** Santa Ursula
** Ventanita

## Externé odkazy
* www.volcano.si.edu - vulkanické pole Apastepeque na Global Volcanism Program 

Kategória:Sopky Salvádora
Kategória:Troskové kužele
Kategória:Lávové dómy
Kategória:Maary
Taburete

**Taburete** je menší neaktívny stratovulkán, nachádzajúci sa v juhovýchodnej časti Salvádora, neďaleko pobrežia Pacifiku. Severovýchodná strana andezitovo-bazaltového vulkánu je prekrytá produktami sopečnej činnosti jeho suseda – stratovulkánu Tecapa. Vek poslednej erupcie nie je známy.

## Iné projekty
.

## Externé odkazy
* www.volcano.si.edu  – stratovulkán Taburete na Global Volcanism Program 

Kategória:Sopky Salvádora
Kategória:Stratovulkány
Tecapa

**Tecapa** je neaktívny stratovulkanický komplex, nachádzajúci sa v juhovýchodnej časti Salvádora. Je súčasťou menšej skupinky stratovulkánov, ležiacej medzi sopkami San Vicente a San Miguel východne od rieky Río Lempa. Sopka leží na staršej (neskoro pleistocénnej) kaldere *Berlín*. Neskoršie štádium dalo za vznik viacerým troskovým kužeľom (*Cerro las Palmas*, *Cerro Pelón*, *Laguna de Algeria* a *Cerro Algeria*). V súčasnosti sú jedinými prejavmi neukončenej aktivity fumaroly, oblasť kaldery Berlín je využívaná ako zdroj geotermálnej energie.

## Externé odkazy
* www.volcano.si.edu  - stratovulkán Tecapa na Global Volcanism Program 

Kategória:Sopky Salvádora
Kategória:Stratovulkány
Usulután (sopka)

**Usulután** je v súčasnosti neaktívny stratovulkán, nachádzajúci sa v Salvádore v rovnomennom departmente. Andezitovo-bazaltový Sopka je súčasťou skupinky štyroch stratovulkánov (Taburete, Tecapa, El Tigre a Usulután), jej vrchol je ukončený 1,3&nbsp;km širokým kráterom. O erupciách stratovulkánu Usulután nie sú dostupné žiadne údaje.

## Iné projekty
.

## Externé odkazy
* www.volcano.si.edu - stratovulkán Usulután na Global Volcanism Program 

Kategória:Sopky Salvádora
Kategória:Stratovulkány
El Tigre (sopka)

**El Tigre** je najvýchodnejší a najvyšší zo štvorice stratovulkánov, nachádzajúcich sa na juhovýchode Salvádora v departmente Usulután. Vrchol, ako aj svahy vulkánu sú silne erodované. Samotný El Tigre je pleistocénneho veku, no dva parazitické krátery *Cerro Oromontique* a *Cerro la Manita* na západnom, resp. južnom svahu sú mladšie - holocénne.

## Externé odkazy
* www.volcano.si.edu  - stratovulkán El Tigre na Global Volcanism Program 

Kategória:Sopky Salvádora
Kategória:Stratovulkány
Chinameca (sopka)

**Chinameca** (alebo **El Pacayal**) je menší neaktívny stratovulkán, nachádzajúci sa neďaleko väčšieho a aktívnejšieho suseda – vulkánu San Miguel. Vrchol  vysokej sopky, ktorej svahy sú posiate kávovníkovými plantážami, je ukončený  širokou kalderou *Laguna Seca el Pacayal*. Na severnom svahu sa nachádza aktívne fumarolické pole a oblasť je predmetom geotermálneho prieskumu.

## Iné projekty
.

## Externé odkazy
* www.volcano.si.edu  – stratovulkán Chinameca na Global Volcanism Program 

Kategória:Sopky Salvádora
Kategória:Stratovulkány